Uganda na dab da amfana da layin dogo na zamani bayan horon da Sin ta baiwa ma'aikatan kasar - china radio international
Uganda na dab da amfana da layin dogo na zamani bayan horon da Sin ta baiwa ma'aikatan kasar
2018-02-08 19:41:33 cri
Wata tawagar injiniyoyi mai mutum 10 daga kasar Uganda ta kammala samun horo na tsawon watanni uku a Lardin Hebei dake nan kasar Sin, a wani bangaren na ginawa kasar layin dogo na zamani.
Mai magana da yawun rundunar sojan kasar Uganda Birgediya Richard Karemire shi ne ya sanar da hakan ga kamfanin dillancin labarai na Xinhua a yau Alhamis, yana mai cewa, horas da jami'an fasahar gina layin dogo na SGR wanda kamfanin CHEC na kasar Sin ya dauki nauyi ya baiwa injiniyoyi daga rundunar sojan kasar kwarewar gina layin dogo na SGR,wanda zai hade kasar ta Uganda da tashar jiragen ruwa ta Mombasa dake Kenya.
A watan Agustan shekarar da ta gabata ce kamfanin CHEC na kasar Sin da aka baiwa kwangilar gina layin dogo a Ugandan suka sanya hannu kan wata yarjejeniyar fahimtar juna da rundunar sojan Ugandan, zai kuma horas da jami'an kasar game da wannan aiki.
Bugu da kari, kamfanin zai yi aiki da UPDF wajen gina makarantar kimiyya da fasaha a gudumar Tororo dake iyakar gabashin kasar.
Da zarar an kammala aikin gina layin dogon, za a kwashe kwanaki biyu ne kacal wajen jigilar kayayyaki daga Mombasa zuwa Kampala, babban birnin Uganda. Maimakon kwanaki 14 da ake dauka a baya, lamarin da zai rage kudaden da ake kashewa ba ya ga bunkasa tattalin arzikin kasar.(Ibrahim)
v Kamfanin kasar Sin zai kaddamar da layin dogon cikin birni a Nijeriya cikin Decemba 2017-08-23 12:40:59
v Masani: sabon layin dogon da aka gina a kasar Kenya zai bunkasa harkokin tattalin arziki 2017-06-07 09:07:16
v Zambiya ta sanya hannu kan wata yarjejeniyar gina layin dogo tare da wani kamfanin kasar Sin 2016-11-03 10:16:38
v Shugaban Senegal ya yi maraba da layin dogo na zamani da Sin ta zuba kudin ginawa a Kenya 2016-08-30 09:51:48